gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7454, del 30-01-2015 (2015/653)

Notificació per compareixença de la resolució del director general de Producció Agrària i Ramaderia sobre la revocació dels expedients d'ajudes en matèria de primera instal·lació d'agricultors jóvens número 16/46/23802/12, i de modernització d'explotacions agrícoles número 16/46/23217/12.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7454

Data del DOGV
:   30-01-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/653


Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Anunci

Notificació per compareixença de la resolució del director general de Producció Agrària i Ramaderia sobre la revocació dels expedients d'ajudes en matèria de primera instal·lació d'agricultors jóvens número 16/46/23128/12, i de modernització d'explotacions agrícoles número 16/46/23508/12. [2015/653]  
En virtut del que establix l'article 59 i 61 de la Llei 30/1992, de Règim Jurídic de les Administracions Públiques i del Procediment Administratiu Comú, de 26 de novembre, s'ha intentat la notificació a l'interessat o als seus representants, per dos vegades, sense que esta s'haja pogut realitzar per causes no imputables a esta Administració, es publica el present anunci pel qual se cita els interessats o els representants que s'indiquen en l'annex I per a ser notificats per compareixença de les resolucions del director general de Producció Agrària i Ramaderia sobre subvencions en matèria de primera instalació d'agricultors jóvens i de modernització d'explotacions agrícoles.  
  
Els interessats o els seus representants hauran de comparéixer en el termini d'un mes a partir de l'endemà a la publicació d'este anunci, en horari de 09.00 a 14.00 hores, a la Conselleria de Presidència i Agricultura, Pesca, Alimentació i Aigua situada a la ciutat administrativa 9 d'Octubre, carrer de Castán Tobeñas, número 77, de València.  
Si transcorregut el dit termini no s'haguera comparegut, la notificació s'entendrà produïda a tots els efectes legals des de l'endemà del venciment del termini assenyalat per a comparéixer.  
  
València, 23 de gener de 2015.- El cap del Servei de Ajudes Estructurals: Ignacio Corral González.  
  
  
  
Annex I  
  
Expedient Nom i cognoms Població  
059190264026 Roberto Casaban Climent Vedat de Torrent  
655451741709 Roberto Casaban Climent Vedat de Torrent
Diari Oficial de la Generalitat Valenciana


Sumari del DOGV 7578, del 24-07-2015 (2015/6582)

Resolució de 17 de juny de 2015, de la Direcció General d'Ordenació, Avaluació, Investigació, Qualitat i Atenció al Pacient, per la qual se sotmet a informació pública l'expedient d'autorització sanitària per a banc de teixits i cèl·lules (banc de semen, banc d'embrions i banc d'ovòcits) a l'Institut Bernabeu.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7578

Data del DOGV
:   24-07-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/6582


Organisme emissor
:   Conselleria de Sanitat

Tipus de document
:   Resolució

Resolució de 17 de juny de 2015, de la Direcció General d'Ordenació, Avaluació, Investigació, Qualitat i Atenció al Pacient, per la qual se sotmet a informació pública l'expedient d'autorització sanitària per a banc de teixits i cèl·lules (banc de semen, banc d'embrions i banc d'ovòcits) a l'Institut Bernabeu. [2015/6582]  
En esta Direcció General d'Ordenació, Avaluació, Investigació, Qualitat i Atenció al Pacient de la Conselleria de Sanitat de la Generalitat Valenciana s'instruïx l'expedient amb vista a la sol·licitud de Rafael Bernabeu Pérez, director de l'hospital, per a l'autorització de banc de teixits i cèl·lules (banc de semen, banc d'embrions i banc d'ovòcits).  
  
Als efectes previstos en l'Orde de 26 de febrer de 2008, del conseller de Sanitat, sobre autorització sanitària de centres sanitaris de la Comunitat Valenciana per a la pràctica d'activitats d'extracció i trasplantament d'òrgans, teixits i cèl·lules i en relació amb el que disposa el Decret 4/2014, de 3 de gener, del Consell, pel qual s'aprova el Reglament orgànic i funcional de la Conselleria de Sanitat, resolc:  
  
  
Sotmetre este expedient a informació pública pel termini de 20 dies, a fi que les persones interessades puguen examinar l'expedient i formular les observacions que estimen oportunes dins de l'esmentat termini, que començarà a comptar l'endemà de la publicació d'esta resolució.  
  
  
L'expedient està en el Servici d'Acreditació, Autorització i Registre de Centres, Servicis i Establiments Sanitaris de la Direcció General d'Ordenació, Avaluació, Investigació, Qualitat i Atenció al Pacient d'esta Conselleria, siti a València, carrer de Misser Mascó, número 31, on les persones interessades podran examinar-lo. Les al·legacions hauran de presentar-se per escrit en estes dependències de la Conselleria de Sanitat o en qualsevol òrgan administratiu dels establits en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
  
València, 17 de juny de 2015.- La directora general d'Ordenació, Avaluació, Investigació, Qualitat i Atenció al Pacient: Teresa de Rojas Galiana.
Diari Oficial de la Generalitat Valenciana


Sumari del DOGV 7444, del 16-01-2015 (2015/179)

Notificació de la sentència dictada en el procediment ordinari número 2449/2012.
--------------------------------------------------------------------------------

### Dades del document

Número de DOGV
:   7444

Data del DOGV
:   16-01-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/179


Organisme emissor
:   Jutjat de Primera Instància Número 1 d'Elx

Tipus de document
:   Edicte

Notificació de la sentència dictada en el procediment ordinari número 2449/2012. [2015/179]  
Juí ordinari número 2449/2012  
Demandant: Pascual Sánchez Juan.  
Procurador: Félix Miguel Pérez Rayón.  
Demandat: José Antonio Casado Martínez.  
Antonio Salar Andreu, secretari del Jutjat de Primera Instància número 1 d'Elx i partit, pel present edicte faig saber que en este jutjat es tramiten actuacions de juí ordinari registrades amb el número 2449/2012, seguides a instàncies de Pascual Sánchez Juan, representat pel procurador senyor Pérez Rayón, contra José Antonio Casado Martínez, en les quals s'ha acordat, per resolució dictada en el dia de hui, notificar al referit demandat la sentència recaiguda en l'esmentat procediment, la dispositiva de la qual diu així:  
  
«Dispositiva  
Estime íntegrament la demanda formulada per el procurador Félix M. Pérez Rayón, en nom i representació de Pascual Sánchez Juan, contra José Antonio Casado Martínez, i condemne el demandat al pagament de 7.411 euros, més l'interés legal computat des del dia 25 de juny de 2012.  
S'imposen les costes a la part demandada.  
Notifiqueu esta resolució a les parts i feu-los saber que en contra es pot interposar un recurs d'apel·lació en el termini de 20 dies davant d'este jutjat, i acreditar la constitució de depòsit per import de 50 euros per mitjà d'ingrés en el compte de consignacions d'este jutjat, així com el pagament de la taxa establida per Llei 10/2012.»  
  
I perquè servisca de notificació al demandat, José Antonio Casat Martínez, en ignorat parador, expedisc i firme este edicte.  
  
Elx, 16 d'abril de 2014.- El secretari judicial: Antonio Salar Andreu.
Diari Oficial de la Generalitat Valenciana


Sumari del DOGV 7637, del 16-10-2015 (2015/8168)

Notificació de la sentència dictada en el judici verbal número 693/2014.
------------------------------------------------------------------------

### Dades del document

Número de DOGV
:   7637

Data del DOGV
:   16-10-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/8168


Organisme emissor
:   Jutjat de Primera Instància Número 3 de Torrevieja

Tipus de document
:   Edicte

Notificació de la sentència dictada en el judici verbal número 693/2014. [2015/8168]  
María Amparo Marco Martínez-Arenas, secretària del Jutjat de Primera Instància número 3 de Torrevieja, fa saber que en el juí verbal 693/14 a instància de la Comunitat de Propietaris Godia I contra José Luis Orts Moreno i Catalina Moreno Moncalvillo s'ha dictat, amb data 23 de gener de 2015, sentència, la part dispositiva de la qual, literalment, diu així:  
  
«Dispositiva  
Que estime parcialment la demanda promoguda pel procurador senyor Giménez Viudes, en nom i representació de la Comunitat de Propietaris Godia I contra Catalina Moreno Moncalvillo, i condemne els demandats al pagament de la quantitat de 919,44 euros, més els interessos legals des de la interposició de la demanda; no pertoca cap condemna en costes.  
Expediu una testimoniança d'aquesta resolució perquè conste en les actuacions i porteu l'original al llibre de sentències d'aquest Jutjat.  
Notifiqueu a les parts i feu-los saber que aquesta sentència és ferma.  
  
Aquesta és la meua resolució, que dispose, mane i firme, Capilla Hermosilla Donaire, jutgessa del Jutjat de Primera Instància número 3 de Torrevieja.»  
  
I en compliment del que estableix l'article 497.2 de la Llei d'Enjudiciament Civil, perquè servisca de notificació a José Luis Orts Moreno i Catalina Moreno Moncalvillo en parador ignorat, i amb la petició que se'ns remeta una còpia d'aquest ofici, estenc aquesta notificació.  
  
Torrevieja, 1 de setembre 2015.- La secretària judicial: María Amparo Marco Martínez-Arenas.
Diari Oficial de la Generalitat Valenciana


Sumari del DOGV 7644, del 27-10-2015 (2015/8636)

RESOLUCIÓ 29 bis/IX, de 14 d'octubre de 2015, del Ple de les Corts, sobre la validació del Decret Llei 5/2015, de 4 de setembre, del Consell, pel qual es modifica l'àmbit competencial de l'Institut Valencià de Finances i de l'Institut Valencià de Competitivitat Empresarial.
----------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2015/10/14/(2)/dof/vci/html**

### Dades del document

Número de DOGV
:   7644

Data del DOGV
:   27-10-2015

Secció del DOGV
:   I. DISPOSICIONS GENERALS

Número del document
:   2015/8636


Data del document
:   14-10-2015

Organisme emissor
:   Corts Valencianes

Tipus de document
:   Resolució

Anàlisi jurídica

 Descriptors 

:   * Institut Valencià de Finances
    * Institut Valencià de Competitivitat Empresarial
    * legislació
    * reglament intern
    * finançament
    * política econòmica
    * institució pública
    * competència administrativa

RESOLUCIÓ 29 bis/IX, de 14 d'octubre de 2015, del Ple de les Corts, sobre la validació del Decret Llei 5/2015, de 4 de setembre, del Consell, pel qual es modifica l'àmbit competencial de l'Institut Valencià de Finances i de l'Institut Valencià de Competitivitat Empresarial. [2015/8636]  
El Ple de les Corts, en la reunió realitzada el dia 14 d'octubre de 2015, una vegada debatut, d'acord amb l'article 137 del Reglament de les Corts (RC), el Decret Llei 5/2015, de 4 de setembre, del Consell, pel qual es modifica l'àmbit competencial de l'Institut Valencià de Finances i de l'Institut Valencià de Competitivitat Empresarial, ha adoptat la resolució següent, que, d'acord amb l'article 137.3.5è del RC, també ha de ser publicada en el Diari Oficial de la Comunitat Valenciana.  
  
  
Resolució  
El Ple de les Corts, d'acord amb el que estableixen els articles 44.4 de l'Estatut d'Autonomia de la Comunitat Valenciana; 18.d i 58 de la Llei 5/1983, de 30 de desembre, del Consell, i l'article 137 del RC, ha acordat validar el Decret Llei 5/2015, de 4 de setembre, del Consell, pel qual es modifica l'àmbit competencial de l'Institut Valencià de Finances i de l'Institut Valencià de Competitivitat Empresarial.  
  
  
València, 14 d'octubre de 2015.- El president: Enric Morera i Català. El secretari primer: Emilio Argüeso Torres.


Còpia Permalink ELI
Diari Oficial de la Generalitat Valenciana


Sumari del DOGV 7630, del 06-10-2015 (2015/8062)

Adjudicació i formalització del contracte número MY15/IUTNA/S/36. Adquisició d'un microscopi òptic de camp proper (SNOM).
-------------------------------------------------------------------------------------------------------------------------

### Dades del document

Número de DOGV
:   7630

Data del DOGV
:   06-10-2015

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2015/8062


Data del document
:   30-09-2015

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * contracte de subministraments

Adjudicació i formalització del contracte número MY15/IUTNA/S/36. Adquisició d'un microscopi òptic de camp proper (SNOM).  
 [2015/8062]  
En compliment del que disposa l'article 154 del Reial Decret Legislatiu 3/2011, de 14 de novembre, pel qual s'aprova el Text Refós de la Llei de Contractes del Sector Públic, es fa pública la següent adjudicació:  
  
1) Entitat adjudicadora  
a) Organisme: Universitat Politècnica de València.  
b) Dependència: Servici de Contractació.  
c) Número d'expedient: MY15/IUTNA/S/36.  
  
2) Objecte del contracte  
a) Tipus de contracte: subministraments.  
b) Descripció de l'objecte: adquisició d'un microscopi òptic de camp proper (SNOM).  
c) Lot: adquisició d'un microscopi òptic de camp proper (SNOM).  
  
d) CPV (referència de nomenclatura): 38 4 3 4 592-7.  
e) Butlletí o diari oficial i data de publicació de l'anunci de licitació: Diari Oficial de la Comunitat Valenciana de data 9 de juny de 2015.  
  
  
3) Tramitació, procediment i forma d'adjudicació  
a) Tramitació: ordinària.  
b) Procediment: obert.  
c) Forma: diversos criteris.  
  
4) Pressupost base de licitació  
Lot 1: 150.000,00 euros (IVA exclòs).  
  
5) Valor estimat del contracte  
Lot 1: 150.000,00 euros (IVA exclòs).  
  
6) Adjudicació i formalització del contracte  
a) Data d'adjudicació: 14 de setembre de 2015.  
b) Data de formalització del contracte: 21 de setembre de 2015.  
c) Contractista: Scientec Ibérica, SL.  
d) Nacionalitat:  
Lot 1: Espanya.  
e) Import o cànon d'adjudicació: 150.000,00 euros (IVA exclòs).  
  
  
7) Finançat d'acord amb la Resolució 10 de desembre de 2014, de la Secretaria d'Estat de Investigació, Desenvolupament i Innovació, per la qual es concedeixen ajudes a infraestructures i equipament cientificotècnic, corresponents al programa estatal de foment de la recerca científica i tècnica d'excel·lència, en el marc del pla estatal de recerca científica i tècnica i d'innovació 2013-2016.  
  
València, 30 de setembre de 2015.- El rector: Francisco José Mora Mas.
Diari Oficial de la Generalitat Valenciana


Sumari del DOGV 7624, del 28-09-2015 (2015/7856)

Informació pública de la modificació puntual número 16 de les Normes Subsidiàries de Planejament Urbanístic de Vilafranca
-------------------------------------------------------------------------------------------------------------------------

### Dades del document

Número de DOGV
:   7624

Data del DOGV
:   28-09-2015

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2015/7856


Data del document
:   23-09-2015

Organisme emissor
:   Ajuntament de Vilafranca

Tipus de document
:   Anunci

Descriptors 

:   * Vilafranca
    * administració local
    * pla d'urbanisme

Informació pública de la modificació puntual número 16 de les Normes Subsidiàries de Planejament Urbanístic de Vilafranca  
 [2015/7856]  
Mitjançant l'Acord del Ple de data 14 de setembre de 2015, s'ha aprovat el tràmit per sotmetre a informació, participació pública i consultes la versió preliminar de la modificació puntual número 16 de les Normes Subsidiàries de Planejament Urbanístic de Vilafranca (Castelló), inclosos el seu estudi d'integració paisatgística, l'avaluació ambiental simplificada i la resta de documents exigibles per la normativa sectorial; i de conformitat amb l'article 53 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, s'exposa al públic mitjançant els corresponents anuncis en el Diari Oficial de la Comunitat Valenciana, en un diari no oficial d'àmplia difusió en la localitat, en l'adreça electrònica www.ajuntamentdevilafranca.es i en el tauler d'anuncis, pel termini de 45 dies hàbils a comptar des de l'endemà de la publicació d'aquest anunci en el Diari Oficial de la Comunitat Valenciana.  
  
Durant aquest termini podrà ser examinat per qualsevol interessat en les dependències municipals, perquè es formulen les al·legacions que s'estimen pertinents.  
Així mateix, i de conformitat amb el que es disposa en l'article 64 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, s'ha acordat suspendre l'atorgament de llicències de parcel·lació de terrenys, edificació i demolició en aquells àmbits que resulten incompatibles amb el nou planejament.  
  
Vilafranca, 23 de setembre de 2015.- L'alcalde president: Oscar Tena Garcia.
Diari Oficial de la Generalitat Valenciana


Sumari del DOGV 7456, del 02-02-2015 (2015/654)

Oferta d'ocupació pública de l'exercici 2015.
---------------------------------------------

### Dades del document

Número de DOGV
:   7456

Data del DOGV
:   02-02-2015

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2015/654


Data del document
:   26-01-2015

Organisme emissor
:   Ajuntament de Planes

Tipus de document
:   Anunci

Descriptors 

:   * Planes
    * concurs administratiu

Oferta d'ocupació pública de l'exercici 2015. [2015/654]  
Per Resolució d'Alcaldia número 05/2015 d'este ajuntament de data 20 de gener de 2015, es va aprovar l'oferta d'ocupació pública corresponent a la plaça que a continuació es ressenya per a l'any 2015, en compliment de l'article 91 de la Llei 7/1985, de 2 d'abril, Reguladora de les Bases de Règim Local, i l'article 70 de la Llei 7/2007, de 12 d'abril, de l'Estatut Bàsic de l'Empleat Públic.  
  
Personal funcionari  
Funcionaris de carrera:  
  
Grup Subgrup Classificació Nombre vacants Denominació  
C C2 Escala d'administració  
general.   
Subescala auxiliar 1 Aux. administratiu  
Sistema provisió: concurs oposició (promoció interna)  
  
  
  
Planes, 26 de gener de 2015.- L'alcalde president: Francisco Javier Sendra Mengual.
Diari Oficial de la Generalitat Valenciana


Sumari del DOGV 7522, del 11-05-2015 (2015/4112)

Notificació de resolucions de recursos d'alçada. Expedient sancionador número 462003SAT000215 i altres.
-------------------------------------------------------------------------------------------------------

### Dades del document

Número de DOGV
:   7522

Data del DOGV
:   11-05-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/4112


Organisme emissor
:   Conselleria d'Economia, Indústria, Turisme i Ocupació

Tipus de document
:   Anunci

Notificació de resolucions de recursos d'alçada. Expedient sancionador número 462003SAT000215 i altres. [2015/4112]  
Per la present es notifica a les empreses que a continuació s'indiquen, a les quals la Inspecció Provincial de Treball va practicar actes d'infracció que van donar lloc a expedient sancionador, les resolucions dels quals van ser notificades i, resolts els recursos d'alçada, no van poder ser notificades les seues resolucions per haver desaparegut, haver canviat de domicili o altres causes anàlogues, segons el que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
A les empreses indicades se'ls fa saber que, en el termini de dos mesos a partir de la publicació d'este edicte, podran impugnar les resolucions directament davant de l'orde jurisdiccional social mitjançant demanda davant del Jutjat del Social competent territorialment (art. 10.4 i 69 de la Llei 36/2011, de 10 d'octubre, reguladora de la jurisdicció social), i a estos efectes podran examinar en el termini indicat l'expedient que es troba en la Direcció Territorial d'Economia, Indústria, Turisme i Ocupació de la província corresponent. Tot això sense perjuí de qualsevol altre recurs que es considere oportú.  
  
València, 27 de abril de 2015.- El director general de Treball: Felipe Codina Bellés.
Diari Oficial de la Generalitat Valenciana


Sumari del DOGV 7449, del 23-01-2015 (2015/374)

Informació pública de l'ampliació de la zona ZAS del barri de Los Palacios.
---------------------------------------------------------------------------

### Dades del document

Número de DOGV
:   7449

Data del DOGV
:   23-01-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/374


Organisme emissor
:   Ajuntament de Formentera del Segura

Tipus de document
:   Anunci

Informació pública de l'ampliació de la zona ZAS del barri de Los Palacios. [2015/374]  
En la sessió plenària de l'Ajuntament de Formentera del Segura, celebrada el dia 15 de gener de 2015, es va adoptar per unanimitat l'acord següent:  
Primer. Declarar l'ampliació de la zona ZAS del barri de Los Palacios, en els carrers de San Fulgencio i avinguda de Los Palacios, segons el pla de situació que hi ha en l'expedient administratiu. La declaració de zona acústicament saturada habilita l'Ajuntament de Formentera del Segura per a adoptar alguna de les mesures previngudes en l'article 21.3 del Decret 104/2006 i són:  
a) Tallar el tràfic durant determinats períodes.  
b) Reducció de l'horari en què es duguen a terme activitats que contribuïxen a la superació.  
c) Vigilància per agents de l'autoritat.  
d) Suspensió de la concessió de llicències.  
e) Remoció o suspensió de llicències per a taules en terrasses i carrer.  
f) Limitadors de potència acústica en aquells locals amb ambientació sonora.  
g) Mesures de conscienciació per mitjà de cartells, tríptics, etcètera, en la zona.  
Segon. Publicar l'acord de declaració de zona acústicament saturada en el Diari Oficial de la Comunitat Valenciana, amb indicació del règim de recursos que siga procedent.   
  
Contra el present acte, que posa fi a la via administrativa, podran interposar recurs contenciós administratiu, en el termini de dos mesos davant de la jurisdicció contenciosa administrativa, de conformitat amb el que disposa l'article 25 i següents de la Llei reguladora de la jurisdicció contenciosa administrativa.  
  
Formentera del Segura, 16 de gener de 2015.- L'alcalde: Francisco Cano Murcia.